kardosdrur/scandi-wiki huggingface dataset:
Marie af Orléans (1813-1839)

Marie af Orléans, hertuginde af Württemberg (fransk: Marie Christine Caroline Adélaide Françoise Léopoldine d'Orléans) (født 12. april 1813 i Palermo, Kongeriget Sicilien – død 6. januar 1839 i Pisa, Storhertugdømmet Toscana var en fransk prinsesse, der blev en titulær tysk hertuginde. Mens var hun ugift, var hun kendt som Mademoiselle de Valois.

Hun var den næstældste datter og tredje ældste barn af kong Ludvig-Filip af Frankrig.

I 1891–1917 var hendes søn tronfølger i Württemberg. I 1917–1918 var en sønnesøn tronfølger. Fra 1921 er hendes efterkommere tronprætendenter i Württemberg. En anden gren af hendes efterkommere står til at blive orléanistiske tronprætendenter i Frankrig.

Forfædre 
Marie af Orléans var søster til bl.a. Louise af Orléans (gift med Leopold 1. af Belgien og mor til Leopold 2. af Belgien) og Clémentine af Orléans (mor til Ferdinand 1. af Bulgarien)

Marie af Orléans var datter af kong Ludvig-Filip af Frankrig, sønnedatter af hertug Ludvig Filip af Orléans (Philippe Égalité) samt datterdatter af Ferdinand 1. af Begge Sicilier og Maria Karolina af Østrig.

Hun var oldedatter af Ludvig Filip 1. af Orléans, Karl 3. af Spanien, den tysk-romerske kejser Frans 1. Stefan og kejserinde Maria Theresia af Østrig.

Familie 
Marie af Orléans var gift med Alexander af Württemberg (1804–1881).

I deres korte ægteskab nåede Marie og Alexander at få én søn, som morfaderen og mormoderen opdrog i deres (og moderens) katolske tro. Derved blev den katolske linje af Huset Württemberg grundlagt. Siden 1921 tilhører Württembergs tronprætendenter den katolske linje.

Marie af Orléans's tipoldedatter (Marie-Thérèse af Württemberg, hertuginde af Montpensier (født 1934)) har været gift med den nuværende orléanistiske tronprætendent. Marie-Thérèse er mor til én af de titulære franske tronfølgere.

Kilder 

Huset Bourbon-Orléans
Bavarian Nordic

Bavarian Nordic A/S er en bioteknologisk lægemiddelvirksomhed med speciale i forskning, udvikling og fremstilling af aktive kræftimmunoterapier og vacciner til smitsomme sygdomme. Virksomheden blev stiftet i 1992, og havde Asger Aamund som bestyrelsesformand fra 1992 til 2014 hvor Gerardus Wilhelmus Maria van Odijk overtog posten. Bavarian Nordic har hovedsæde I Hellerup og produktion i Kvistgård, Helsingør, samt forsknings- og udviklingsfacilitet nær München, Tyskland og et kontor nær Raleigh, North Carolina.

Bavarian Nordic er medlem af Alliance for Biosecurity, en gruppe af virksomheder, der arbejder for at forebygge og behandle infektionssygdomme der kan udgøre globale sikkerhedsudfordringer.

Fra december 2017 til december 2018 var virksomheden optaget på OMX C25-indekset, og den kom igen med i indekset fra juni 2020.

Referencer

Eksterne henvisninger
 

Danske virksomheder etableret i 1992
Lægemiddelvirksomheder i Danmark
Bioteknologivirksomheder i Danmark
Vægtløftning under sommer-OL 2020

Vægtløftning under sommer-OL 2020 finder sted 25. juli - 4. august og bliver afviklet i Tokyo International Forum, som ligger i Heritage zonen. Der bliver kvalificeret 196 udøvere fordelt på 98 herrer og 98 damer til de i alt 14 discipliner, hvilket giver 14 deltagere i hver konkurrence.

Format 

I vægtløftning er der 7 vægtklasser for henholdsvis herrer og damer. Til sommer-OL 2020 er der indført helt nye vægtklasser, hvorfor det er første gang, at der konkurreres i disse vægtklasser. Der konkurreres i to forskellige typer af løft, som er træk og stød. Det tungeste løft i de to discipliner lægges sammen til den såkaldte to-kamp, der anvendes i olympisk vægtløftning.

Konkurrenceprogram

Medaljefordeling

Medaljetagere

Herrer

Damer

Referencer

Eksterne henvisninger 
 https://tokyo2020.org/en/games/sport/olympic/weightlifting/
 http://www.iwf.net/
Boleslav 1. af Bøhmen

Boleslav 1., også kaldet Boleslav den Grusomme (), (født ca. 915; død 967 eller 972) var fyrste af Bøhmen fra 935 til sin død. Han tilhørte dynastiet Přemysliderne og var søn af Vratislav 1. af Bøhmen og Drahomíra.

Se også 
 Bøhmens regenter

Hertuger af Bøhmen
Přemysliderne
Charles Oliveira

Charles Oliveira da Silva, (født 17. oktober 1989 i Guarujá i Brasilien) er en brasiliansk MMA-udøver der siden 2010 har konkurreret i organisationen Ultimate Fighting Championship.

Baggrund 
Oliveira blev født i Guarujá i São Paulo i Brasilien og begyndte at træne Brasiliansk Jiu-jitsu i en alder af 12, hvor han vandt sin første store titel som hvidbælte i 2003.

Ultimate Fighting Championship 

I januar 2010, blev Oliveira udnævnt som det 3. bedste brasilianske håb man skulle holde øje med i 2010, ifølge Sherdog.

Oliveira skrev herefter kontrakt med UFC og fin sin debut Darren Elkins. Denne kamp skulle oprindeligt have fundet sted på The Ultimate Fighter: Team Liddell vs. Team Ortiz Finale, men blev i stedet sat på UFC Live: Jones vs. Matyushenko på grund af visaproblemer. Oliveira besejrede Elkins via submission (armbar) efter 41 sekunder i 1. omgang. Oliveira blev hurtigt taget ned af Elkins, men forsøgte hurtigt en triangle choke, før han gik over i en an armbar og tvang Elkins til at give op. Submission-sejren gav ham Submission of the Night-prisen.

Oliveira skulle have mødt Joe Lauzon den 19. november 2011 på UFC 138. Men Oliveira mødte i stedet Donald Cerrone den 14. august, 2011 på UFC on Versus 5, hvor han erstattede en skadet aul Taylor. Han tabte kampen via TKO (slag) ved 3:01 i 1. omgang.

Oliveira mødte Frankie Edgar den 6. juli, 2013 på UFC 162, hvor han tabte via enstemmig afgørelse. Begge kampere fik Fight of the Night-prisen for deres præstation.

Oliveira mødte Jeremy Stephens den 12. december, 2014 på The Ultimate Fighter 20 Finale. Han vandt via enstemmig afgørelse.

Oliveiramødte Anthony Pettis den 27. august, 2016 på UFC on Fox 21. Efter en tæt kamp submittede Pettis, Oliveira i 3. omgang med en guillotine choke.

Oliveira mødte Clay Guida på UFC 225, hvor han erstattede en skadet Bobby Green. Han vandt via guillotine choke submission i 1. omgang. Sejren gav ham sin 5. Performance of the Night bonus.

Referencer

Eksterne henvisninger 
 Charles Oliveira – UFC.com
 Charles Oliveira – Sherdog.com

MMA-udøvere fra Brasilien
Eddie Alvarez

Edward "Eddie" Alvarez (født 11. januar 1984 i Philadelphia, Pennsylvania i USA), er en amerikansk MMA-udøver som siden 2014 har konkurreret i organisationen Ultimate Fighting Championship hvor han mellem juli 2016 og november 2016 var organisationens mester i letvægt. Alvarez er også tidligere mester i Bellator MMA.

Han har bemærkelsesværdige sejre over de tidligere verdensmestre Pat Curran, Michael Chandler, Shinya Aoki, Gilbert Melendez, Justin Gaethje, Anthony Pettis og Rafael dos Anjos.

Ultimate Fighting Championship 
Den 19. august, 2014, offentliggjorde UFC at de havde skrevet kontrakt med Alvarez. Han fik sin debut mod fanfavoriten og den erfarne topudfordrer Donald Cerrone i en af hovedkampene på UFC 178 den 27. september, 2014. Selvom han tog imod adskillige slag i clinchen med Alvarez i 1. omgang, kom Cerrone bedre med efter en langsom start og endte med at kontrollere resten af kampen legspark, der til sidst sårede Alvarez. Alvarez tabte kampen via enstemmig afgørelse.

Alvarez skulle have mødt Benson Henderson den 18., 2015 på UFC Fight Night 59. Men Alvarez meldte afbud og blev erstattet af Donald Cerrone.

Alvarez mødte Gilbert Melendez den 13. juni, 2015 på UFC 188. Alvarez vandt kampen via split decision.

Alvarez mødteAnthony Pettis den 17. januar, 2016 på UFC Fight Night: Dillashaw vs. Cruz. Selvom han var en stærk underdog var Alvarez i stand til at presse og kontrollere Pettis. Alvarez vandt igen via split decision.

UFC-mester 
I sin 4. UFC kamp mødte Alvarez Rafael dos Anjos den 7. juli, 2016 i hovedkampen på UFC Fight Night: dos Anjos vs. Alvarez om UFC-letvægts-titlen. Selvom han var en 3-1 underdog fandt Alvarez tidligt i kampen sin rækkevide og rystede dos Anjos med en højre hånd halvvejs inde i 1. omgang. Han overfaldt herefter dos Anjos og landede en byge af ubesvarede slag før kampen blev stoppet via TKO. Sejren gav også Alvarez sin første Performance of the Night-bonus award.

Alvarez havde sit første titelforsvar mod UFC-fjervægts-mesteren Conor McGregor den 12. november, 2016 på UFC 205 i Madison Square Garden i New York City. Det var en historisk begivenhed for UFC da det var deres første stævne i New York siden statens længevarende bandlysning af MMA. Han tabte kampen via TKO i 2. omgang, efter være blevet udbokset i 1..

Privatliv 
Alvarez er af Puerto Ricansk og Irsk afstamning.

Alvarez brugte sin velønnede indtjenning til at flytte familien til Kensington og ind i Northeast Philadelphia efter hans første søn, Eddie Jr. blev født

Alvarez optrådte 2 gange i tv-programmet Bully Beatdown på MTV, hvor han knockoutede begge sine modstandere.

Referencer

Eksterne henvisninger 
 Eddie Alvarez – UFC.com 
 Eddie Alvarez – Sherdog.com 

MMA-udøvere fra USA
Rafael dos Anjos

Rafael Souza dos Anjos (født 26. oktober 1984 i Niterói i Rio de Janeiro i Brasilien), er en brasiliansk MMA-udøver som siden 2008 har konkurreret i organisationen Ultimate Fighting Championship hvor han mellem marts 2015 og juli 2016 var mester i letvægt. Han har bemærkelsesværdige sejre over 3 UFC-mestre: Robbie Lawler, Anthony Pettis og Benson Henderson. Andre bemærkelsesværdige sejre er mod Neil Magny, Tarec Saffiedine, Donald Cerrone (x2) og Nate Diaz.

Ultimate Fighting Championship 
Dos Anjos debuterade i UFC den 15 november 2008 på UFC 91 hvor han mødte Jeremy Stephens og tabte via KO i 3. omgang.

Han fik yderligere efter dette 15 kampe hvoraf han vadt 11 og tabte 4 inden han mødte Nate Diaz den 13. december, 2014 på UFC on Fox 13. Han vandt kampen via enstemmig afgørelse. Han dominerede overlegent de første 2 omgange med slag og spark hvorefter han kontrollerede 3. omgang på gulvet..

Efter dette mødte han den 14. marts 2015 den regerende mester i letvægt Anthony Pettis i en titelkamp på UFC 185. Dos Anjos vandt kampen via enstemmig afgørelse og blev dermed organisationens mester i letvægt.

På UFC on Fox: dos Anjos vs. Cerrone 2 den 19. december 2015 forsvarede dos Anjos titlen mod fanfarvoritten og erfarne topudfordrer, Donald Cerrone. Dos Anjos vandt kampen via TKO i 1. omgang.

Dos Anjos skulle have mødt Conor McGregor den 5. marts, 2016 på UFC 196 i hans andet titelforsvar af letvægts-titlen. Men det blev offentliggjort den 23. februar at dos Anjos var tvunget til at melde afbud efter at han havde brækket foden under træning.

Dos Anjos mødte Eddie Alvarez på UFC Fight Night: dos Anjos vs. Alvarez den 7. juli 2016 og tabte kampen via TKO i 1. omgang. Han tabte dermed også titlen i letvægt.

Den 5. november 2016 mødtes dos Anjos og Tony Ferguson i hovedkampen på UFC Fight Night: dos Anjos vs. Ferguson. Ferguson vandt kampen via enstemmig afgørelse

På UFC Fight Night: Holm vs. Correia den 17. juni, 2017 gjorde dos Anjos sin debut i weltervægt mod Tarec Saffiedine. Dos Anjos vandt kampen via enstemmig afgørelse.

Dos Anjos och Neil Magny mødtes den 9. september, 2017 på UFC 215. Dos Anjos vandt kampen via submission i 1. omgang.

Den 16. december, 2017 mødtes dos Anjos og Robbie Lawler i hovedkampen på UFC on Fox: Lawler vs. dos Anjos. Dos Anjos vandt via via enstemmig afgørelse.

På UFC 225 den 9. juni 2018 mødtes dos Anjos og Colby Covington i en interimtitelkamp i weltervægt. Covington vandt via enstemmig afgørelse.

Referencer

Eksterne henvisninger 
 Rafael dos Anjos – UFC.com
 

MMA-udøvere fra Brasilien
Louis-Alexandre af Bourbon, fyrste af Lamballe

Louis-Alexandre af Bourbon, fyrste af Lamballe (født 6. september 1747 i Paris, død 6. maj 1768 i Louveciennes nær Versailles, Yvelines, Île-de-France) var en fransk højadelig, der livet igennem havde høflighedstitlen fyrste af Lamballe. 
Han var oldesøn både af Ludvig 14. af Frankrig og af Filip af Orléans, Hertug af Orléans, Regent af Frankrig. Filip af Orléans var i 1715–1723 Ludvig 14.s efterfølger som fungerende statsoverhoved (dvs., at han var formynder for den unge Ludvig 15.).

Ægteskab 
Fyrste Louis-Alexandre af Lamballe var gift med en italiensk født prinsesse, der blev overhofmesterinde hos dronning Marie-Antoinette, som var gift ved kong Ludvig 16. af Frankrig.

Penthièvre–formuen 
Efter kun 16 måneders ægteskab døde den 20–årige Louis-Alexandre af Lamballe. Hans far levede frem til 1793. Faderen overlevede sin gemalinde og 6 af sine 7 børn. 

Faderen ejede Penthièvre–formuen, der var Frankrigs største private formue. Efter faderens død blev formuen arvet af Louis-Alexandre af Lamballes eneste overlevende søster, der var hertuginde af Orléans. Gennem hende kom formuen til Orléans-slægten.

Kilder 

Huset Bourbon
Marvin Schwäbe

Marvin Schwäbe (født d. 25. april 1995) er en tysk professionel fodboldspiller, som spiller for Bundesliga-klubben 1. FC Köln.

Klubkarriere

Tidlige karriere 
Efter at have spillet for Kickers Offenbach på ungdomsniveau, skiftede Schwäbe i 2010 Eintracht Frankfurts ungdomsakademi. Han debuterede for reserveholdet i oktober 2012.

1899 Hoffenheim 
Schwäbe skiftede i 2013 til 1899 Hoffenheim, og blev her del af reserveholdet.

Han blev i 2015 udlejet til VfL Osnabrück, og i 2016 igen udlejet, denne gang til Dynamo Dresden.

Brøndby 
I juni 2018 underskrev Schwäbe en tre-årig kontrakt med den danske Superliga-klub Brøndby IF. Han blev hentet ind som erstatning for Frederik Rønnow, som Brøndby havde solgt til Eintracht Frankfurt.

I Brøndby var han fast mand i målet både under Alexander Zorniger, og senere under Niels Frederiksen. Under sit ophold i Danmark, blev han flere gange rygtet tilbage til Tyskland, blandt andet flere henvendelser fra VfB Stuttgart både i 2019 og 2020, men endte med at blive.

Han reddede et straffespark som Casper Højer sparkede i næstsidste spillerunde, da Brøndby vandt 2-1 over AGF, og spillede sig op på førstepladsen i Superligaen. Han spillede hele kampen og holdte clean sheet, da Brøndby vandt 2-0 over FC Nordsjælland, som sikrede Brøndbys første mesterskab i 16 år.

FC Köln 
Den 1 juli 2021, underskrev Schwäbe en tre-årig kontrakt med Bundesliga klubben 1. FC Köln. Han imponerede i sin debutsæson, og blev inkluderet på årets hold i Bundesligaen af sportsmagasinet kicker.

Landsholdskarriere 
Schwäbe har repræsenteret Tyskland på flere ungdomsniveauer. Han var del af Tysklands trup som vandt U/21 Europamesterskabet i 2017.

Titler 
 Brøndby IF
 Superligaen: 1 (2020-21)
 Tyskland U/21

 UEFA U/21-Europamester: 1 (2017)
Individuelle

 kicker Bundesliga Sæsonens hold: 1 (2021-22)

Referencer

Eksterne henvisninger 

Målmænd (fodbold)
Fodboldspillere fra Tyskland
Fodboldspillere fra TSG 1899 Hoffenheim
Fodboldspillere fra VfL Osnabrück
Fodboldspillere fra Dynamo Dresden
Fodboldspillere fra Brøndby IF
Fodboldspillere fra 1. FC Köln
Boleslav 2. af Bøhmen

Boleslav 2. (død 7. februar 999), også kaldet Boleslav den Fromme (), var fyrste af Bøhmen fra 967/972 til 999. Han tilhørte slægten Přemysliderne og herskede som hertug af Bøhmen over regionen omkring Prag, Bøhmens dominerende territorium.

Se også 
 Bøhmens regenter

Eksterne henvisninger 

Přemysliderne
Hertuger af Bøhmen
Personer fra Prag
5. etape af Tour de France 2018

5. etape af Tour de France 2018 gik fra Lorient til Quimper 11. juli 2018.

Peter Sagan vandt sin anden etapesejr, mens Greg Van Avermaet forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

05
6. etape af Tour de France 2018

6. etape af Tour de France 2018 gik fra Brest til Mûr-de-Bretagne 12. juli 2018.

Daniel Martin vandt etapen, mens Greg Van Avermaet forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

06
Peter Jerndorff-Jessen den ældre

Peter Jerndorff-Jessen den ældre (12. april 1853 - 24. maj 1942) var en dansk lærer, skoleinspektør og oversætter.

Jerndorff-Jessen oversatte fra midten af 1880'erne og til kort før sin død i 1942 et stort antal romaner og noveller fra engelsk til dansk. Disse tæller bl.a. Arthur Conan Doyles Sherlock Holmes-fortællinger og H. Rider Haggards Kong Salomons Miner.

Far til Peter Jerndorff-Jessen den yngre.

Litteratur 
 Halvor Petersen: P. Jerndorff-Jessen - skolemand og oversætter (Roskilde Museum, 2005)

Oversættere fra Danmark
Standing Stones of Stenness

Standing Stones of Stenness er et monument fra yngre stenalder, der står omkring 8 km nordøst for Stromness på Mainland i øgruppen Orkney, Skotland. Det er muligvis den ældste henge på De Britiske Øer. Der er forbundet en række forskellige traditioner med stenene, som er overlevet til moderne tid, og de er en del af Heart of Neolithic Orkney som blev optaget på UNESCOs verdensarvsliste i 1995. Historic Scotland har ansvaret for stenen som et scheduled monument.

Referencer

Eksterne henvisninger 

Verdensarvsområder i Storbritannien
Stenalder
Arkæologi i Skotland
Arkæologiske områder
Formel 1 2018 "B" Verdensmesterskab

Formel 1
Sport i 2018
Bedford Square

Bedford Square er en plads i Bloomsbury-distriktet i Borough of Camden i London, England.

Den blev opført mellem 1775 og 1783 som et beboelsesområde for den øvre middelklasse, og den har haft mange fornemme beboere, inklusive Lord Eldon, en af Storbritanniens længste siddende Lord Chancellors, som boede på pladsens største hus i mange år. Navnet kommer fra Russell-familiens hertug af Bedford, som ejede meget af den jord, hvor Bloomsbury i dag ligger.

Bedford Square er en af de bedst bevarede bebyggelser i georgiansk arkitektur i London, men de fleste af husene er i dag ombygget til kontorer. Nummer 1-10, 11, 12–27, 28–38 og 40–54 er listed building af første grad. Den centrale park i midten er privat. Bedford College, der var det første sted med højerede uddannelse for kvinder, lå tidligere på Bedford Square og er navngivet efter samme.

Pladsen er Grade II* listed på Register of Historic Parks and Gardens.

Se også 
Andre pladser under Bedford Estate i Bloomsbury inkluderer:
 Bloomsbury Square
 Gordon Square
 Russell Square
 Tavistock Square
 Torrington Square
 Woburn Square

Referencer

Eksterne henvisninger 
 Bedford Square, discussed in Survey of London, Riley & Gomme, 1914

Veje i London
Parker i London
William Lipscomb

William Nunn Lipscomb Jr. (9. december 1919 - 14. april 2011) var en amerikansk uorganisk og organisk kemiker der arbejdede med NMR, teoretisk kemi, borkemi og biokemi. Han modtog nobelprisen i kemi i 1976 "for sine studier af strukturen af boraner der belyser problemer med kemiske bindinger."

Referencer 

Nobelprismodtagere i kemi
Nobelprismodtagere fra USA
Kemikere fra USA
Dennis Severs' House

Dennis Severs' House er et museum, der er indrettet som et "stillebens-drama" af den tidlige ejer Dennis Severs, som en "historisk forestilling" af, hvordan livet har været for en famlien af huguenot-silkevævere. Det er indrettet i et listed georgiansk rækkehus af anden grad i Spitalfields, London, England. Fra 1979 til 1999 boede Dennis Severs i huset, mens han langsom omdannede rummene til tidskapsler fra tidligere århundreder. Det er åbent for offentligheden.

Bygningen ligger på sydsiden af Folgate Street og er opført omkring 1724. Det er et af de rækkehuse (nr. 6-18) der er opført i brune mursten med røde mursten udenover, og består af fire etager og en kælder. Ved fredningen i 1950 blev det beskrevet som havende en malet facade.

Referencer

Eksterne henvisninger 
 
 
 Obituary of Severs by Gavin Stamp in The Guardian 
 Guardian Unlimited: Balconies and bedsteads 
 Article  from The Sunday Times
 House description on Tower Hamlets website
 Tourist information about the museum 

Bygninger, konstruktioner og anlæg i London
Museer i London
Guðrún Lárusdóttir

Guðrún Lárusdóttir (født 8. januar 1880, død 20. august 1938) var en islandsk politiker, forfatter og oversætter. Hun er mest kendt for at have siddet i Islands parlament Altinget i to perioder.

Biografi 
Guðrún Lárusdóttir blev født i Valþjófsstað i Fljótsdalur som datter af præst og Alting-medlem Lárus Halldórsson (1851–1908) og Kirstín Katrín Pétursdóttir Guðjohnsen (1850–1940). I en tidlig alder skrev hun om emner vedrørende kvinders rettigheder. Hun oversatte også værker fra dansk, engelsk og tysk til islandsk. Hun flyttede med familien til Reykjavík i 1899, hvor hun mellem 1903 og 1905 udgav sin første roman i tre bind Ljós og skuggar (dansk: Lys og Skygger).

Guðrún Lárusdóttir sad i byrådet for Reykjavík mellem 1912 og 1918. Hun blev som den anden islandske kvinde valgt til Altinget, hvor hun i perioden 1930-34 var medlem (den første var Ingibjörg H. Bjarnason der blev valgt i 1922). I 1934 stillede hun op for Selvstændighedspartiet, hvor hun som den første kvinde for partiet blev valgt i Altinget. Hun sad i Altinget for partet indtil sin død i 1938.

Hun blev i 1902 gift med Sigurbjörn Ástvaldur Gíslason. Parret fik 10 børn, hvoraf de 5 døde i barndommen.

Den 20. august 1938 omkom Guðrún Lárusdóttir ved en trafikulykke. Hun befandt sig i et køretøje med en chauffør, hendes mand og to døtre, da køretøjet faldt i elven Tungufljót. Hendes mand og chaufføren kom ud af køretøjet, men Guðrún Lárusdóttir og de to døtre druknede.

Referencer 

Forfattere fra Island
Oversættere fra Island
Altingsmedlemmer
Kommunalpolitikere fra Island
Phonovectra

Phonovectra er et dansk rockband, der har eksisteret siden begyndelsen af 2004. Det består af sanger Mark Rosenér, Trommeslager Francis Nørgaard, bassist Andreas Bothmann og guitarist Allan K.

Bandet indspillede i 2006 albummet Too Young To Die i Electrical Audio med Steve Albini som producer. Albummet blev mixet af Steve Albini/Phonovectra og mastereret af John Golden. Det blev udgivet i 2007 på A:larm Music, og det modtog fire ud af seks stjerner i musikmagasinet GAFFA. Albummet blev efterfølgende re-mixet af Michael Ilbert og re-masteret af Björn Engelman.

Diskografi 
 Too Young To Die (2007)

Referencer

Eksterne henvisninger 
 Phonovectra på Discogs

Musikgrupper fra 2004
Rockgrupper fra Danmark
Journal of Gender-Based Violence

Journal of Gender-Based Violence er et engelsksproget flerfagligt videnskabeligt tidsskrift. Det udgives af Policy Press, et imprint for Bristol University Press, der ejes av University of Bristol. Tidsskriftet har fokus på kønsbaseret vold fra forskellige akademiske perspektiver herunder kriminologi, sociologi og psykologi. Chefredaktør er professor Marianne Hester.

Referencer 

Værker om psykologi
Vold
Kriminologi
Sociologiske tidsskrifter
Samfundsvidenskabelige tidsskrifter
Torvehallerne

Torvehallerne kan henvise til

 Torvehallerne (Vejle) - et hotel og konferencecenter i Vejle.
 TorvehallerneKBH - et fødevaremarked på Israels Plads i København